Sy sê tegnici werk al om die beurt om die probleem te herstel. “Ons weet egter nie hoe lank dit gaan neem om te herstel nie. Ek het gehoor dit mag dalk weer drie dae neem, maar ons hou duim vas dat dit gouer herstel sal wees.”
“Dit was die beste gevoel om sy oë te sien oopgaan. Hy is ŉ blessing from God above. Hy is ŉ wonderwerk. Ek het hom Sondag in my arms vasgehou en hy was dood, blou en pap,” het Mary Donderdag vanuit die hospitaal aan Maroela Media gesê. Sy klink baie beter en opgewek as die gebroke ma wat Maandag oor die nagmerrie-ervaring, wat ŉ hele plaasdorpiegemeenskap saamgebring het, gepraat het.
“Die dokters is egter bekommerd, aangesien hy stuiptrekkings gekry het, dat dit dalk later kan terugkeer. Hy is op spesiale medikasie gesit vir kinders wat epileptiese aanvalle kry en gaan nog vir ses dae in die hospitaal gehou word vir waarneming om te kyk hoe hy op die medisyne reageer, maar hy het sedert gister nie weer stuiptrekkings gekry nie. Hy speel en lag en het drie groot lekkers geëet wat een van die susters vir hom gegee het. Hy wil nou net ry en is nie lus vir die hospitaal nie.”
Neels jr. en sy neef het reeds die swembad begin toespan sodat Nico nie weer daar naby kan kom nie. Die familie het ook heinings aangeskaf en gaan ŉ seil oor die swembad span.
“Ek het soveel woorde wat ek wil sê, maar alles kom neer op dankie. Dankie vir almal, dankie vir almal se gebede en alles wat julle vir ons gedoen het. Dankie dat julle ons in julle gedagtes hou en dankie vir al die boodskappe van bemoediging. As die Sundra-gemeenskap weer vergader en Nico is by die huis, wil ek die wonderwerk aan die gemeenskap gaan wys sodat hulle kan sien hul optrede het sy lewe gered.”
Sy het gesê wanneer hy terug is by die huis, sal hy heel eerste oorweldig word met almal se soene en drukkies, waarna hy met sy gunsteling speelgoed, karretjies en sy rooi skopfiets, in die huis gaan speel.
Mary was omstreeks 16:00 in die kombuis besig om die kinders kos te gee, toe sy ŉ oproep ontvang oor ŉ familiekrisis. Die sein is baie swak in die huis en Mary moes deur die voordeur na buite gaan vir beter opvangs. Nico het intussen by die agterdeur uitgeglip en in die swembad beland.
Terug in die huis het Mary besef Nico is nie in die kombuis of by sy pa nie. Haar eerste reaksie was om in die swembad te gaan kyk, waar sy Nico se lyfie in die diep kant van die swembad sien dryf het.
So dankbaar saam met julle!!!!! So jammer vir die ouers wat nie so n gelukkige einde gehad het die afgelope 6 maande nie.
Baie bly die seuntjie is beter en dis Genade van Bo. Hierdie ouers kan jy sommer hoor is lief vir hulle kinders en uiters bly oor die positiewe verwikkelinge anders as die gemors wat sy stiefkind van 5 jaar in Frankryk laat hardloop het tot hy neergeslaan en dood verklaar is. Sekere mense behoort nooit kinders te he of naby hulle toegelaat te word nie. Nogsteeds baie bly vir die ouers!!! Wonderwerke gebeur steeds en daar is steeds baie goeie mense daarbuite wat selfs help fondse insamel het, laat n mens darem weer met n positiewe oog na die mensdom kyk
Prys die Here vir sy liefde en genade.Bring die kinderkies na my toe en verhinder hulle nie want aan hulle behoort die koningkryk van God
Sterkte vir die ouers en ‘n spoedige herstel vir die soldaat… die antwoorde op ons gebede gaan die gemiddelde persoon se verstand te bowe.